

**Ақмола облысы Бұланды ауданының әкімшілік-аумақтық құрылысын өзгерту туралы**

Ақмола облысы әкімдігінің 2025 жылғы 29 сәуірдегі № А-5/228 және Ақмола облысы мәслихатының 2025 жылғы 29 сәуірдегі № 8С-19-6 бірлескен қаулысы мен шешімі. Ақмола облысының Әділет департаментінде 2025 жылғы 30 сәуірде № 8921-03 болып тіркелді

      "Қазақстан Республикасының әкімшілік-аумақтық құрылысы туралы" Қазақстан Республикасының Заңына сәйкес, "Ақмола облысы Бұланды ауданы Айнакөл ауылдық округінің әкімшілік-аумақтық құрылымын өзгерту туралы ұсыныстар енгізу туралы" бірлескен Бұланды ауданы әкімдігінің 2024 жылғы 24 желтоқсандағы № А-12-393 қаулысының және Бұланды аудандық мәслихатының 2024 жылғы 24 желтоқсандағы № 8С-25/5 шешімінің негізінде, Ақмола облысының әкімдігі ҚАУЛЫ ЕТЕДІ және Ақмола облыстық мәслихаты ШЕШІМ ҚАБЫЛДАДЫ:

      1. Ақмола облысы Бұланды ауданының Айнакөл ауылдық округі таратылсын және есептік деректерден шығарылсын.

      2. Бұланды ауданы Айнакөл ауылдық округінің Айнакөл және Острогорка ауылдарының әкімшілік-аумақтық бағыныстылығы Бұланды ауданы Журавлевка ауылдық округінің әкімшілік-аумақтық бағыныстылығына беру жолымен өзгертілсін.

      3. Осы бірлескен Ақмола облысы әкімдігінің қаулысы және Ақмола облыстық мәслихатының шешімі оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Ақмола блысының әкімі* | *М.Ахметжанов* |
| *Ақмола облыстық мәслихатының төрағасы* | *Б.Жусупов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК